recursal/SuperWikiNEXT-32B huggingface dataset:
**İlişdin** — 1898-ci ildə çəkilmiş qısametrajlı bədii film.

Məzmun
------

Kinosüjetdə Bakı şəhər bağında baş vermiş məzəli əhvalat öz əksini tapır.

Bakı. Şəhər bağı. Əlində günəş çətiri tutmuş zadəgan xanım gəlib skamyalardan birində oturur. Arxadan xanıma yaxınlaşan bir cibgir ehmallıca onun qolundan salladığı əl çantasından pulu götürmək istərkən möhkəm və ağır bir əl oğrunun qolundan yapışır. Bunu gözləməyən cibgir gözləri qorxudan bərəlmiş halda dönüb onu yaxalayan adama yazıq-yazıq baxır. Jandarm özündən razı halda gülümsəyir və cibgirə deyir: İlişdin.

Film haqqında
-------------

Kinosüjet Bakıda V.İ.Vasilyev-Vyatskinin teatr-sirkində avqustun 2-də axşam saat 21.00-da ayrıca proqramla nümayiş etdirilmişdir.

"İlişdin" kinosüjeti ilə Azərbaycan bədii kinosunun əsası qoyulmuşdur.

Kinolent barədə məlumat "Kaspi qəzeti"ndə verilmişdir.

Kinosüjet "Canlı fotoşəkillər" kolleksiyası adı altında 1900-cü ildə Parisdə Ümumdünya sərgisində böyük uğurla nümayiş etdirilmişdir. Nümayiş etdirilən süjetlər arasında "Bibiheybətdə neft fontanı yanğını", "Əlahəzrət Buxara əmirinin "Veliki knyaz Aleksey" paroxodunda yolasalma mərasimi", "Qafqaz rəqsi, "1898-ci il avqustun 4-də Balaxanıda neft fontanı" kinosüjetləri də var idi. Bunları izləyən Lümyer qardaşları onlardan bir neçəsini almış və öz kolleksiyalarına daxil etmişlər. Sonradan həmin kinosüjetlər Paris kinoarxivinə təhvil verilmiş və bu günə kimi orada qorunub saxlanılır.

Filmin heyəti
-------------

### Film üzərində işləyənlər

**Ssenari müəllifi:** Aleksandr Mişon
**Quruluşçu rejissor:** Aleksandr Mişon
**Quruluşçu operator:** Aleksandr Mişon

İstinadlar
----------

1. ↑  Aydın Kazımzadə. Azərbaycan kinosu. Filmlərin izahlı kataloqu: 1898-2002. 2cilddə. 1-ci cild. Bakı: Nağıl evi, 2003.
2. ↑  İlk Azərbaycan filmləri: ["İlişdin", "Qafqaz rəqsi", "Arvad"] //Ekran efir.- 2008.- 1 avqust.- S. 19.

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 12.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 812.
* Aydın Kazımzadə. "Bu belə olub". [Azərbaycan kinosu - 110] //"Cinema News" jurnalı.- 2008.- iyun.- səh. 10-11.
**"Əsgər haqqında ballada"** (*rus.* Баллада о солдате) — rejissor Qriqori Çuxrayın filmi.

Məzmun
------

Böyük Vətən müharibəsi. Gənc əsgər Alyoşa Skvorsov cəbhə bölgəsində qəhrəmanlıq göstərir. O, düşmənin iki tankını məhv edir. Komandanlıq onu ordenə təqdim etmək barədə qərar qəbul edir, lakin Alyoşa xahiş edir ki, ordenin yerinə ona anası ilə görüşmək üçün məzuniyyət verilsin. Evə aparan yol isə çox uzun və çətinliklərlə dolu olur. Yol o qədər uzun olur ki, Alyoşanın evdə olmağa vaxtı qalmır. O, sadəcə olaraq anası ilə görüşür və təzədən cəbhəyə qayıdır. Yola çıxarkən o, anasına təkcə bu sözləri deyir: "Mən qayıdacağam, ana!"

Filmin heyəti
-------------

### Film üzərində işləyənlər

**Ssenari müəllifləri:** Valentin Yejov, Qriqori Çuxray
**Quruluşçu rejissor:** Qriqori Çuxray
**Operatorlar:** Vladimir Nikolayev, Era Savelyeva
**Rəssam:** Boris Nemeçek
**Bəstəkar:** Mixail Ziv
### Rollarda

Vladimir İvaşov – Alyoşa Skvorsov
Janna Proxorenko – Şura
Antonina Maksimova – Alyoşanın anası
Nikolay Kryuçkov – general
Yevgeni Urbanski – əlil
Elza Lejdey – Vasyanın arvadı
Mariya Kremnyeva
Valentina Telegina
Valentina Markova
Yevgeni Teterin
Vladimir Pokrovski
Georgi Yumatov
Gennadi Yuxtin
Aleksandr Kuznesov
Yevgeni Yevstiqneyev
Valentin Brıleyev
Lev Borisov
Leonid Çubarov
Vladimir Kaşpur
Valentin Abramov
Mixail Dadıko
Semyon Svaşenko
Nina Menşikova – teleqrafçı

Xarici keçidlər
---------------

* "Баллада о солдате" на сайте russiancinema.ru Arxivləşdirilib 2012-05-01 at the Wayback Machine
* "Баллада о солдате" на сайте "RUSKINO. RU"
* "«Баллада о солдате»". Телеканал «Культура». 2012-06-25 tarixində arxivləşdirilib. İstifadə tarixi: 2016-05-11.
* "«Баллада о солдате»". Телеканал «Россия». 2012-06-25 tarixində orijinalından arxivləşdirilib. İstifadə tarixi: 2016-05-11.
* *«Баллада о солдате»* — Internet Movie Database saytında.

* *Баллада о солдате* AllMovie saytında
***Azərbaycanda suvarmanın və pambıqçılığın bərpa edilməsi*** qısametrajlı sənədli filmi 1923-cü ildə AFKİdə istehsal edilmişdir. Elmi-kütləvi təbliğat filmində Azərbaycanda pambıqçılığın inkişaf etdirilməsi üçün meliorasiya və suvarma sisteminin yaradılmasından və onun təkmilləşdirilməsindən bəhs olunur.

Məzmun
------

Elmi-kütləvi təbliğat filmində Azərbaycanda pambıqçılığın inkişaf etdirilməsi üçün meliorasiya və suvarma sisteminin yaradılmasından və onun təkmilləşdirilməsindən bəhs olunur.

Film haqqında
-------------

Filmin neqativi Moskva Mərkəzi Dövlət Kinofondunda saxlanılır.

İstinadlar
----------

1. 1 2  Aydın Kazımzadə. Azərbaycan kinosu — 2 (filmlərin izahlı kataloqu (1898-2002)). Bakı: 2003, səh. 11

Mənbə
-----

Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 29.

Həmçinin bax
------------

Azərbaycan filmlərinin siyahısı  

1923-cü ilin Azərbaycan filmləri  

1920-ci illər Azərbaycan filmlərinin siyahısı
Raku üslubunda çay qabı, Tokio Milli Muzeyi
**Raku keramikası** (|楽焼|raku-yaki|) — yapon çay mərasimində ənənəvi istifadə olunan yapon keramika növü. İlk növbədə çay içmək olan qablar bu keramikadan hazırlanır. Raku keramikası üçün xarakterik xüsusiyyət dulusçuluq dairəsinin əvəzinə gilin əl qəliblənməsindən hazırlanmasıdır. Nəticədə bu keramikadan hazırlanan hər bir əşya öz unikallığı ilə seçilir. Bişirilmənin aşağı temperaturu kifayət qədər məsaməli səthin yaranmasına imkan verir, qabı sobada bərk qızdırıldıqdan sonra götürüb soyumaq üçün xüsusi kapsulaya qoyurlar. Örtük kimi qara və ya şəffaf qlazurdan istifadə olunur.

Tarixi
------

*Raku* termini (hərfi tərcümədə *"həzz"* və ya *"sadəlik"*, *"təbiilik"* deməkdir) Toyotomi Xidzesi (1537–1598) tərəfindən Kiotoda tikilən Dzyurakuday adlı sarayın adından yaranmışdır. Sarayın tikintisində iştirak etmiş məşhur yapon çay mərasimi ustası Sen no Rikyu bir dəfə tikintidə çalışan bir çinli kirəmit ustasından vabi-sabi estetikasını özündə təcəssüm etdirən qab hazırlamasını xahiş edir. Usta Tanaka Tödziro dzen fəlsəfəsinə müvafiq olan sadə qablar hazırlayır. Usta Tödzironun ailəsinə Raku soyadı bəxş edilmişdir. Təqribən 450 ilə yaxındır ki, artıq bu ailənin 15 nəsli Raku üslubunda qab istehsalı ilə məşğul olur. Vabi-Sabi estetik prinsipinin təcəssümü olan Raku adı və üslubu yapon ədəbiyyatına, bütövlükdə yapon mədəniyyətinə mühüm təsir göstərmişdir.

Bədii xüsusiyyətləri
--------------------

Əl qəliblənməsi kontura assimetriya verərək məmulatın divarlarının qalınlığını bərabərşəkildə olmasına imkan vermir. Bu cür assimetriya təbiilik və sadəliyin təcəssümüdür. Qalın divara malik olması əllərin yanmamasına, ağız ətrafının isə qlazurdan olması onun əsas üstünlüklərindən biridir. Əl qəlibindən başqa usta Tödziro maladan istifadə edərək məmulatın daxili və xarici səthindəki artıq gilləri kəsib atmışdır. Texnoloji və bədii nöqteyi nəzərdən bu məmulatların hazırlanması çox çətindir. Belə ki Raku keramikasının əsas təyinatı onun tya-no-yu adlanan çay fəaliyyəti zamanı avadanlıq kimi istifadə olunmasıdır. Ənənəvi olaraq, Raku keramikası ustaları qara (kuro-raku) və qırmızı (aka-raku) rəngli çay qabları (tyavan), təmiz soyuq su üçün qablar (midzusasi), ətirli maddələri yandırmaq üçün qablar (koro) və ətirli mücrülər, həmçinin yapon çay mərasimlərində istifadə olunan digər qabları hazırlayırlar.

Qərb raku üslubunda hazırlanmış vaza
Hal-hazırda da bu keramika üslubu üzrə məmulatların hazırlanması Kiotoda davam etdirilir. 1978-ci ildə Kiotoda XIV Kitidzaemon tərəfindın Raku muzeyi açılmışdır. Bu muzeydə təkcə Raku ailəsinə məxsus olan qablar yox, Omotesenke və Urasenke çay məktəblərinin də eksponatları nümayiş olunur. Hər iki məktəb çay ustası Sen no Rikyunun nəslinin davamçıları tərəfindən yaradılmışdır. Hal-hazırda Raku nəslinə 1949-cu ildə anadan olmuş XV Kitidzaemon rəhbərlik edir. Avropanı bu keramika növü ilə məşhur ingilis keramika ustası Bernard Liç tanış etmişdir.

İstinadlar
----------

1. ↑  "Arxivlənmiş surət". 2018-06-28 tarixində arxivləşdirilib. İstifadə tarixi: 2016-01-20.
2. ↑  "Arxivlənmiş surət". 2012-12-31 tarixində arxivləşdirilib. İstifadə tarixi: 2016-01-20.
**Alternativ hip-hop** — alternativ rep kimi də tanınır, ümumiyyətlə hip hop musiqisinin alt hissəsidir. AllMusic bunu aşağıdakı kimi müəyyənləşdirir: "Alternativ rep, gangsta, bas, hardcore, pop və party rep kimi ənənəvi stereotiplərdən hər hansı birinə uyğunlaşmayan hip hop qruplarına aiddir.

Alternativ hip hop 1980-ci illərin sonlarında inkişaf etmiş və 1990-cı illərin əvvəllərindən ortalarına qədər tanınmışdır.Həbs edilmiş Arrested Development və The Fugees kimi bəzi qruplar dağılmadan kommersiya uğurları qazana bilsələr də, alternativ rep hip-hop və ya pop tamaşaçılardan daha çox alternativ rok dinləyiciləri tərəfindən qəbul edildi.

Mənşə tarixi
------------

Alternativ repin mənşəyini Beastie Boys və Run-DMC musiqi fəaliyyətlərinə başladığı 1980-ci illərə təsadüf etmək olar və janr nəhayət 1980-ci illərin sonlarında, De La Soul, Tribe Called Quest zirvəsində olduqda meydana gəlmişdir. Jungle qardaşları. ABŞ-nin Şərq Sahili haqlı olaraq alternativ hip-hopun doğma yeri hesab olunur, baxmayaraq ki, Qərbdə alternativ rap qrupları var - yalnız Del Tha Funkee Homosapien, The Pharcyde, Freestyle, Digital Underground. Cənub əyalətlərinin nümayəndələri Həbs olunan İnkişaf və Goodie Mob daxildir.

Populyarlıq düşüşü
------------------

90-cı illərdə 80-ci illərdə bu qədər sürətlə inkişaf edən alternativ rapun populyarlığı aşağı düşdü. Bu, digər janrların - gangsta rap, hardcore rap və gi-funkın çiçəklənməsi ilə əlaqədar idi. Rep səhnəsində yeni ifaçılar meydana çıxır, küçə sözləri ilə və sözlərindəki nihilist meylləri ilə alternativ rap sənətçilərini toplayır. Bu ilk ölüm sahibi və amansız qeydlər sənətçilərinin iştirak etdiyi Qərb Sahilində meydana gəldi. Dre, 2Pac, Snoop Dogg, Eazy-E. 90-cı illərin ortalarından bəri, Wu-Tang Clan, Notorious B.I.G. Mobb Deep, Nas və Big Pun kimi sərt rap sənətçilərinin sıx olduğu Şərq Sahilində yer itirməkdədir. Alternativ rap əsas səhnəni tərk etməyə və yeraltına qərq olmağa başlayır.

İstinadlar
----------

1. ↑  "Explore: Alternative Rap | AllMusic". 2014-10-08 tarixində arxivləşdirilib. İstifadə tarixi: 2020-07-21.
2. ↑  Michel, Sia (2006-09-18). «Critics' Choice: New CD’s». The New York Times. The New York Times Company. Retrieved 2008-05-10..

Xarici keçidlər
---------------

* Alternativ rep haqqında
* Rep növləri
**Dalğa Elmi-İstehsalat Müəssisəsi** — Azərbaycan Respublikası Müdafiə Sənayesi Nazirliyinin tabeliyindəki müəssisə.

Tarixi
------

"Dalğa" Elmi-İstehsalat Müəssisəsinin (EİM) təməli 1936-cı ildə qoyulmuşdur. 1939-cu ildə "Dalğa" EİM-in ərazisində SSRİ Gəmiqayırma Nazirliyinin Qorki şəhərində (indiki Nijni Novqorod) yerləşən "Krasnoye Sormovo" zavodunun yığma-sazlama sahəsi yaradılmışdır. 1956-cı ildə həmin sahə əsasında Elmi-Tədqiqat İnstitutu, 1966-cı ildə Bakı Elektromexanika İnstitutu, 1979-cu ildə "NORD" Elmi-Tədqiqat İnstitutu və həmin institutun bazasında 1982-ci ildə "NORD" Elmi-İstehsalat Birliyi yaradılmışdır.

1993-cü ildən "NORD" İstehsalat Birliyi Dövlət Xüsusi Maşınqayırma və Konversiya Komitəsinin tərkibində olmuşdur. 2006-cı ilin sentyabr ayından "Naviqasiya Sistemləri" Elmi-İstehsalat Birliyi, daha sonra "Dalğa" EİM adı altında Azərbaycan Respublikası Müdafiə Sənayesi Nazirliyinin tərkibində fəaliyyət göstərir.

"Dalğa" EİM-də yaradılmış gəmi naviqasiya sistemləri sualtı obyektlərin layihələndirilməsi üçün "Malaxit" MKB, "Rubin" MKB, suüstu gəmilərin layihələndirilməsi üçün "Severnoye" MKB və digər layihə institutları və konstruktor bürolarının layihələrində geniş istifadə edilmişdir.

"Dalğa" EİM-də layihələndirilərək istehsal edilmiş gəmi naviqasiya sistemləri "More", "Admiralteyskiye verfi", "Sevmaş", "Yantar", "Zvezda", "Zvyozdoçka", "Nikolayev" gəmiqayırma zavodlarında və Kaspiyski dəqiq mexanika zavodunda istifadə edilmişdir.

"Dalğa" EİM-də yaradılmış naviqasiya sistemləri bütün növ gəmilərdə dünya okeanlarında öz etibarlılığını sübut etmişdir.

Fəaliyət sahələri
-----------------

Texnoloji imkanları
-------------------

Mənbə
-----

İstinadlar
----------

1. ↑  "Müəssisə haqqında". 2018-09-08 tarixində arxivləşdirilib. İstifadə tarixi: 2011-01-13.

Xarici keçidlər
---------------

Həmçinin bax
------------

| ⛭ Azərbaycan Silahlı Qüvvələri Azərbaycan |
| --- |
|  Quru Qoşunları *(Siyahı)* Hərbi Hava Qüvvələri *(Siyahı)* Hərbi Dəniz Qüvvələri *(Siyahı)* |
| Rəhbərlər | Ali Baş Komandan  • Müdafiə naziri *(Siyahı)* • Baş qərargah rəisi *(Siyahı)* |  |
| Ümumi | Tarixi  • Rütbələr və nişanlar |
| Mərkəzi ordular | 

|  |  |
| --- | --- |
| Quru | 1-ci Ordu Korpusu *(Siyahı)* • 2-ci Ordu Korpusu *(Siyahı)* • 3-cü Ordu Korpusu *(Siyahı)* • 4-cü Ordu Korpusu *(Siyahı)* • 5-ci Ordu Korpusu *(Siyahı)* • Əlahiddə Ümumqoşun Ordu *(Siyahı)* |
| Hərbi Hava | Hava Hücumundan Müdafiə Qoşunları |
| Hərbi Dəniz | Azərbaycan Dəniz Piyadaları |

 |
| Digər | 

|  |  |
| --- | --- |
| Dövlət SərhədXidməti | Sərhəd Qoşunları *(Siyahı)* • Sahil Mühafizəsi • Çevik Hərəkat Qüvvələri |
| Daxili Qoşunlar | Komandanlar |
| Xüsusi TəyinatlıDəstələr | "Bəbir" XTD  • "Əqrəb" XTD  • "Gürzə" XTD  • "Kobra" XTD  • "Pələng" XTD  • "Qartal" XTD  • "Şahin" XTD  • "Vaşaq" XTD  • "Yarasa" XTD |
| Digər | Azərbaycan Sülhməramlı Qüvvələri  • Azərbaycan Milli Qvardiyası |

 |
| Hərbi təhsil | Milli Mudafiə Universiteti |
| Müdafiə sənayesi | Müdafiə Sənayesi Nazirliyi |



|  |  |
| --- | --- |
|  | ***Müəssisə** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Baxışına vuruldum** (Rom: **Akhiyon Se Goli Maare**) — Qovinda, Raveena Tandon, Kader Xan, Şakti Kapur, Asrani və Conni Leverin rol aldığı 2002-ci ildə Harmesh Malhotranın rejissorluğu ilə çəkilmiş hindi dilli komediya filmidir. Film 2 avqust 2002-ci ildə nümayiş olunmuşdur. Filmin adı 1998-ci ildə çəkilmiş Dulhe Raja filminin eyni adlı mahnısından götürülmüşdür.

Süjet xətti
-----------

Akelinder və ya Bhangari Dadanın Çor bazarında qanunsuz işlətdiyi dükanı mövcuddur və o, həyat yoldaşı və yeganə qızı Kiranla bərabər yaşayır. Bhangari qızını qanqsterə ərə vermək istəyir, ona görə də belə bir bəy axtarışına başlayır. O, Şakti Dadanı tapır və onun Kiranla evlənməsini istəyir, lakin Kiran artıq cinayətlə heç bir əlaqəsi olmayan varlı iş adamı olan Racı sevir. Lakin atasını razı salmaq üçün o, Racı hələlik qanqster kimi görünməyə razı salır. Bunun üçün onlar Subramaniam adlı məşqçi axtarıb tapırlar və o, Raca qanqster kimi fəaliyyət göstərməyi öyrədir. Nəhayət, Rac özünü qanqster kimi göstərməyə müvəffəq olur, lakin Bhangarinin atasının qəfildən meydana çıxması ilə işlər dəyişir və o Kiranın qanqsterlə evlənməsini istəmir. Rac öz imicini təmizləyə biləcəkmi?

İstinadlar
----------

1. ↑  *Verma, Sukanya.* "rediff.com: Movies: The Rediff Review: Ankhiyon Se Goli Maare". Rediff. 2 August 2002. 22 February 2022 tarixində arxivləşdirilib. İstifadə tarixi: 29 April 2022.
2. ↑  "Akhiyon Se Goli Maare". Sify (ingilis). 17 April 2003. 28 April 2022 tarixində orijinalından arxivləşdirilib. İstifadə tarixi: 29 April 2022.
Həyatı
------

Mir Paşa ağa Mir Ziyəddin ağa oğlu 1910-cu ildə Zəngəzur qəzasının Mirlər kəndində anadan olmuşdu. Ata əvəzi böyük qardaşdan, Mir Sədi ağadan xeyir-dua alan kiçik qardaşlar 1928-ci ildə doğma ocağı – Mirləri tərk etməli oldular. Onlar Qarabağın müxtəlif yerlərində yurd salır, tez-tez yerlərini dəyişirdilər. Qardaşı Mir Cəfər ağa ilə Mir Paşa ağa, nəhayət, Bərdə rayonunun Qazaxlar kəndində məskunlaşdılar.

1902-ci ildə dünyaya göz açmış kəramətli seyid Mir Cəfər ağa 1938-ci ildə ömrünün çiçəklənən dövründə Haqq dərgahına qovuşmuşdur. Məzarı Qarapirim qəbiristanındadır.

Böyük qardaşı tutulandan, digər qardaşı vəfat edəndən sonra ailənin ağırlığı gənc Mir Paşa ağanın üzərinə düşmüşdür. O, kolxoz təsərrüfatının müxtəlif sahələrində, ağır işlərdə çalışmışdı. Mir Paşa ağa 1938-ci ildə ailə həyatı qurmuşdu.

Mir Paşa ağanın beş övladı olmuşdur: Hafizə, Mir Həmzə Nigari, Mir Yusif, Mir Həmzə, Mir İkram. Mir Paşa Ağa qardaşı övladlarını öz övladlarından seçməmiş, onların təlim-tərbiyəsinə böyük qayğı göstərmişdir.

Mir Paşa ağa 1989-cu ildə vəfar etmişdir və vəsiyyəti üzrə Qubadlı rayonu Mirlər kəndində dəfn edilir.

Həmçinin bax
------------

* Nəqşibəndilik
* Mir Həmzə Nigari
* Mir Sədi ağa
**Sağ qalmaq** (norv. Fritt Vilt) — Norveç istehsalı olan və rejissor Roar Uthauq tərəfindən çəkilmiş qorxu və triller filmidir. 2006-cı ildə premyerası baş tutmuş bu film müasir Norveç qorxu filmləri arasında ən yaxşılarından hesab olunur. Film eləcə də bir sıra ölkələrdə də nümayiş etdirilib.

Məzmun
------

Beş norveçli gənc pasxa tətilini keçirtmək məqsədilə ölkənin şimalındakı dağlara üz tuturlar. Həm tətil həm də xizək sürməyi planlaşdıran gənclərin bu istəyi dostlarından birinin ayağının qırılması ilə yarımçıq qalır. Maşınlarında da uzaq düşən bu gənclər sığınacaq axtarmağa başlayırlar və tərk edilmiş köhnə bir otel tapırlar. Əvvəlcə hər şey qaydasında görünür. Hətta əylənməyə də başlayan gənclər sonradan başlarına gələcəklərdən xəbərsizdirlər. 
Oteldə bilmədikləri bir adam onları bir-bir pldürməyə başladığında artıq vəziyyət dəyişir. İndi gənclər sağ qalmaq mübarizəsi verməlidirlər.

Rollarda
--------

* İnqrid Borso Berday / Yannike
* Rolf Kristian Larsen / Morten Tobias
* Viktoria Uinq / İnqun
* Tomas Alf Larsen / Erik
* Endre Martin Midtstiqen / Mikail
* Run Melbi / Dağda yaşayan adam
* Erik Skceqqedal / Dağda yaşayan adamın uşaqlığı
* Toni Lande / Anası
* Hallvard Holmen / Atası

İstehsalı
---------

Filmin çəkilişləri Norveçin şimalında yerləşən *Jotunheimen (Nəhənglərin Evi)* dağlarında baş tutub. Helikopterlər 20 tonluq avadanlıqla -25 dərəcə olan dağların başı ilə uçaraq çəkilişləri aparıblar. Filmin çəkilişləri 2 il çəkdi və əlavə olaraq xüsusi effektlər üçün isə 9 ay vaxt sərf edildi.

Qəbulu
------

Film 2007-ci ildə Trondheimdə beynəlxalq Kosmorama Film festivalında Martin Sundland və Maqne Laynqer *Ən yaxşı produser* mükafatlarını qazandılar. kristian Çanninq isə *Ən yaxşı bəstəkar* mükafatını aldı. 2007-ci ildə Grossmann film and wine festival mərasimində film, "Vicious Cat Award" mükafatına layiq görüldü.

Davamı
------

Filmin 2-ci hissəsi olan Sağ qalmaq 2: Dirilmə rejissor Mats Stenberg tərəfindən lentə alındı və 2008-ci ildə yayımlandı. Sağ qalmaq 3 isə 2010-cu ildə nümayiş etdirildi.

Xarici keçidlər
---------------

* Filmin rəsmi saytı (ing.)
* *"Sağ qalmaq"* — Internet Movie Database saytında.

* Filmi izlə Arxivləşdirilib 2013-04-05 at the Wayback Machine  (az.)

İstinadlar
----------



1. ↑  .
2. ↑  "Arxivlənmiş surət". 2014-02-22 tarixində arxivləşdirilib. İstifadə tarixi: 2014-08-18.
3. ↑  "Arxivlənmiş surət". 2017-10-24 tarixində arxivləşdirilib. İstifadə tarixi: 2014-08-16.
4. ↑  "Arxivlənmiş surət". 2011-07-25 tarixində orijinalından arxivləşdirilib. İstifadə tarixi: 2014-08-16.
5. ↑  "Arxivlənmiş surət". 2012-02-24 tarixində arxivləşdirilib. İstifadə tarixi: 2014-08-16.
***Azərbaycan vətənimdir. Nisim Nisimov*** qısametrajlı sənədli televiziya filmi rejissor Nazim Abbas tərəfindən 1994-cü ildə çəkilmişdir. Azərbaycan televiziyasında istehsal edilmişdir. Film Quba yəhudilərindən olan istedadlı xanəndə və tarzən Nisim Nisimov haqqındadır. Nisim Nisimov ölkəmizdə tarda həm çalıb, həm də oxuyan nadir sənətçilərdəndir.

Məzmun
------

Film Azərbycan muğamının və xalq mahnılarının mahir ifaçısı olan Nisim Nisimova həsr olunub. Nisimin qeyri adiliyi ondadır ki, o Quba yəhudilərindən olan ilk mügənni-xanəndədir. Nisim Azərbaycan dilində oxuyanda heç kim deyə bilmir ki, o azərbaycanlıdır, yoxsa yəhudidir. O da ondan irəli gəlir ki, Nisimov Azərbaycana, daxilən böyük sevgi ilə bağlıdır.

N.Nisimovun sözlərinə görə Azərbaycan muğamı onun üçün sonu olmayan bir dəryadır və muğamsız həyatı o təsəvvür edə bilmir. O, bir çox ölkələrdə, xüsusi ilə də Amerika Birləşmiş Ştatlarının və Kanadanın iri şəhərlərində Azərbaycan muğamının sehrini və ecazkarlığını xarici vətəndaşlara böyük məharətlə tanıtdırıb.

Filmdə Nisim Nisimovun ifasında bir neçə xalq mahnısı lentə alınıb. Bu mahnıları Quba təbiətinin ecazkar gözəlliyi müşaət edir.

Film üzərində işləyənlər
------------------------

Rejissor: Nazim Abbas  

Operator: Oqtay Əlizadə

İstinadlar
----------

1. ↑  "Bizim filmlərimiz". AzTv (az.). Aztv. Archived from the original on 2005-12-10. İstifadə tarixi: Arxivləşdirilib.

Həmçinin bax
------------

Azərbaycan filmlərinin siyahısı  

1994-cü ilin Azərbaycan filmləri  

1990-cı illər Azərbaycan filmlərinin siyahısı
**Bağışla** tammetrajlı televiziya film-tamaşası rejissor Tariyel Vəliyev tərəfindən 1983-cü ildə ekranlaşdırılmışdır. Azərbaycan Televiziyasında istehsal edilmişdir. Filmdə Elçinin institut direktorunun müavini təyin olunması hadisələrin mexaniki şəkildə və görünməz qüvvələr tərəfindən idarə edilməsinə səbəb olaraq birinci hissədəki yalnız adı hallanan Vasif obrazını yeni konteksdə təqdim edir. Əsas rolları Firəngiz Mütəllimova, Yaşar Nuri və Rəfael Dadaşov ifa edirlər.

Məzmun
------

"Səni axtarıram" televiziya tamaşasının davamı olan bu hissədə Elçinin (Yaşar Nuri) institut direktorunun müavini təyin olunması hadisələrin mexaniki şəkildə və görünməz qüvvələr tərəfindən idarə edilməsinə səbəb olaraq birinci hissədəki yalnız adı hallanan Vasif (Rəfael Dadaşov) obrazını yeni konteksdə təqdim edir. İnstituta qayıdan Elçin yenidən Gülnarla (Firəngiz Mütəllimova) qarşılaşır, söz-söhbətlər yenidən bir-birinə calanır.

Filmin üzərində işləyənlər
--------------------------

* Ssenari müəllifi: Tariyel Vəliyev, Aslan Qəhrəmanov
* Rejissor: Tariyel Vəliyev
* Operator: Eldar Məmmədov
* Rəssam: Rəfael Əsədov
* Mahnıları ifa edir:Flora Kərimova, Mirzə Babayev

Rollarda
--------

* Firəngiz Mütəllimova — Gülnar   
Yaşar Nuriyev — Elçin   
Rəfael Dadaşov — Vasif   
Saleh Babayev — Şakir   
Gülnar Qasımova — Gülnar

İstinadlar
----------

1. 1 2 3  "Yaşar Nurinin son filmi…". 2019-08-07 tarixində arxivləşdirilib. İstifadə tarixi: 2019-08-07.

Həmçinin bax
------------

* Səni axtarıram (film, 1981)
* Səndən xəbərsiz (film, 1985)

Xarici keçidlər
---------------

* İzlə
**Birləşmə** (*ing.* Splice) Amerika istehsalı olan, elmi fantastika janrında çəkilmiş qorxu filmi.

Məzmun
------

Klayv və Elsa dünyaca məşhur iki alimdir. Onlar əsasən fərqli canlıların DNT-lərini birləşdirərək hibrid varlıqlar yaratmaqla məşğuldurlar. Bu alimlər artıq daha fərqli bir yenilik etmək istəyirlər — insan DNT-sini kopyalamaq. Lakin bu işə pul qoyanlar insan DNT-sinin qarışdırılmağına qarşı çıxırlar. Buna baxmayaraq, Klayv və Elsa öz layihələrini gizli davam etdirirlər və nəticədə Dren yaranır. Dren normal insanlardan daha tez böyüyür və bir neçə aya yetişgin insan olur. Klayv və Elsa insan və heyvan hibridi olan Dreni ətrafdan gizlətməyə çalışırlar. Vaxt keçdikcə Dren ilə Klayv və Elsa arasında artıq bir bağlılıq yaranır. Bu yarı insan, yarı heyvan varlıq Klayv və Elsaya həyatlarının ən böyük kabusunu yaşadır.

Rollarda
--------

* Adrien Brodi / Klayv
* Sara Polli / Elsa
* Delfin Çaner / Dren
* Devid Hevlett / Uilyam Barlou
* Abigel Çusu / Gənc Dren
* Brandon MakGibon Gavin Nicoli

DVD
---

Filmin DVD diski Birləşmiş Ştatlarda 5 oktyabr 2010-cu ildə, İngiltərədə isə 29 noyabr 2010-cu ildə satışa çıxarıldı.

Gəlir
-----

30 milyon dollara başa gələn film ümumulikdə 26 milyon dollardan çox gəlir qazana bilib.
**Adi qaraqaş** (*lat.* *Acanthalburnus microlepis*) — Qaraqaş cinsinin nümayəndəsidir.

Yayılması
---------

Azərbaycanda Kür çayının orta hissəsində, Ağstafaçay, Qanıxçay və Tərtərçayda, Arazın yuxarılarında (Naxçıvançaya qədər) yayılıb. Respublikadan kənarda Kür və Arazın yuxarılarında, Araqva, Borjomi, Ərdəhan, Arpaçay, Qarasuçay, Qarsçay çaylarında və Çıldır gölündə yayılmışdır.

Morfoloji əlamətləri
--------------------

D III (7) 8 (9), A II–III 14–19, adətən 15–17 şüa olur. Udlaq dişləri 2.5–5.2 və ya 2.5–4.2-dir. Qəlsəmə dişcikləri seyrək və qısadır. Uzunluğu 23,5 sm, adi halda 15,0 sm-dir. Quyruq üzgəci uzun və dərin haçalıdır. Alt hissəsi üst hissəsindən bir qədər uzundur. Bel üzgəcinin ön şaxəsiz şüası çox yoğunlaşmışdır. Gözləri iridir. Döş və anal üzgəcləri narıncı rəngdə olur. Döş üzgəclərinin əsası, bel və quyruq üzgəclərinin ucları qara rəngdədir. Bədəninin yanlarında tünd rəngli enli zolaq uzanır.

Yaşayış yeri və həyat tərzi
---------------------------

Zaqafqaziya endemik balığıdır. Şirin sularda yaşayır. Çayların sürətli axan, dibi daşlı olan yerlərində yaşayır.3 ilə qədər yaşayır. Qidasını başlıca olaraq bentik orqanizmlər, bitki detriti, qismən plankton yosunları təşkil edir.

Çoxalması
---------

Cinsi yetkinliyə 2 yaşında çatır. Cinsi yetkinliyə çatmış balıqların uzunluğu ən azı 95 mm olur. İyunun birinci ongünlüyündə tutulmuş balıqların cinsi məhsulları dördüncü yetkinlik mərhələsində olmuşdur. Kürülər hissə-hissə yetişir. Məhsuldarlığı 3000 kürücüyə qədərdir.

Təsərrüfat əhəmiyyəti
---------------------

Təsərrüfat əhəmiyyəti yoxdur.

Ədəbiyyat
---------

1. Azərbaycanın heyvanlar aləmi. Onurğalılar, III cild. Bakı: Elm, 2004, s. 111.
2. Əbdürrəhmanov Y. Ə. Azərbaycan faunası (Balıqlar), VII, cild, Bakı, Elm, 1966, s.153

İstinadlar
----------

1. ↑  Integrated Taxonomic Information System (ing.). 2004.

Həmçinin bax
------------

* Zaqafqaziya gümüşçəsi
* Qaraqaş
**Möhtəşəm** (*İng. Gorgeous kanton. Boh lee chun*) — filmin rejissoru Vinsent Koka`dır. Baş rolları Ceki Çan və Şu Qi ifa edir. Filmin şüarı: "Onun bir milyon pulu və problemi var"-dır.Film 12 fevral 1999-cu ildə nümayiş olunmuşdur.

Məzmunu
-------

Okeanın o tayındakı bir kənddən olan Bu (Şu Qi) adlı bir gənc qız, "burada gözləyirəm — Honq Konqda" yazısı olan bir şüşə tapır. Albert "və sevgilisini geridə qoyaraq macəra üçün Honq Konqa getmək qərarına gəlir. Bu Albert'i (Toni Leunq Çu Vai) tapır, amma qey olduğu ortaya çıxdı, amma yenə də qalır və onu dənizdəki foto çəkilişinə aparır. Eyni zamanda, dənizdə bir Honq Konq iş adamı Çan qızı gəmidə qarşılamağa gəlir, lakin görüşü köhnə dost-düşmən və rəqibi Çan Jiau (Emil Chau) tərəfindən pozulur....

Rollarda
--------

* **Ceki Çan** — *Çan*
* **Şu Qi** — *Bu*
* **Toni Leunq Çu Vai** — *Albert*
* **Emil Çau** — *Jiau*
* **Gənc Çen** — *Bu`nun atası*
* **Ylein Jin** — *Bu`nun anası*
* **Bradley James Allan** — *Alan*
* **Tats Lau Betti** — *Çanın ulduz dostu*
* **Richie Ren** — *Louis*

Həmçinin bax
------------

1. Ceki Çan
2. Mən kiməm?
3. İldırım vurması

İstinadlar
----------

1. ↑  .
***Bakıda "Mosfilm" günləri*** qısametrajlı sənədli filmi rejissor Rauf Nağıyev tərəfindən 1981-ci ildə çəkilmişdir. "Azərbaycanfilm" kinostudiyasında istehsal edilmişdir. Film Azərbaycanda keçirilən "Mosfilm" kinostudiyası günlərindən, Moskva kinematoqrafçılarının Azərbaycan tamaşaçıları ilə görüşlərindən və bu studiyada çəkilmiş filmlərin nümayişindən danışır.

Məzmun
------

Film Azərbaycanda keçirilən "Mosfilm" kinostudiyası günlərindən, Moskva kinematoqrafçılarının Azərbaycan tamaşaçıları ilə görüşlərindən və bu studiyada çəkilmiş filmlərin nümayişindən danışır.

Filmin üzərində işləyənlər
--------------------------

Ssenari müəllifi: Fəraməz Səfiyev  

Rejissor: Rauf Nağıyev  

Operator: Sərdar Vəliyev, Köçəri Məmmədov, Tofiq Sultanov

İstinadlar
----------

1. ↑  Aydın Kazımzadə. Azərbaycan kinosu — 2 (filmlərin izahlı kataloqu (1898-2002)). Bakı: 2003, səh. 223

Həmçinin bax
------------

Azərbaycan filmlərinin siyahısı  

1981-ci ilin Azərbaycan filmləri  

1980-ci illər Azərbaycan filmlərinin siyahısı
**Sal** — yan-yan bağlanmış taxta və ya tirlərdən ibarət olan qədim su nəqliyyatı vasitəsi.

Qədim zamanlarda çayın bir sahilindən digər sahilinə keçmək və bəzən də müəyyən yerlərə getmək üçün ağac kötükləri suya salıb ondan tutur və yaxud da üstünə minib üzürdülər. Sonralar bu məqsədilə içərisi hava ilə doldurulmuş tuluqdan da istifadə edilirdi.

Tikinti, yanacaq və sairə üçün çay kənarı meşlərdən qırılmış ağacları kəndir və ya tənək çubuqları ilə bir-birinə çatır, çayın axarı istiqamətində hərəkət etdirərək istənilən sahili çıxarırdılar. Ağac materiallarını su ilə bu cür axıdılması xalq arasında sal adlanırdı. Yan-yan bağlanmış taxta və ya tirlərdən ibarət olub, su nəqliyyatı vasitəsi hesab edilən sal Azərbaycan dilində "ibtidai gəmi" mənasında işlədilmişdir.

Salı çayın dayaz və burulğan yerlərindən keçirmək üçün üzgüçülər onun qabaq tərəfindən tutub çəkir, istiqamətini dəyişdirir, arxadan qabağa doğru itələyidilər. Sakit axınlı çaylarda isə salın arxa tərəfində, onun üstündə dayanaraq "çəp" (təxminən 2, 5–3 metr uzunluğunda) ucu iti ağac vasitəsilə istiqamətini lazımi səmtə yönəldirdilər.

Mənbə
-----

Xarici keçidlər
---------------

Həmçinin bax
------------

* Qayıq

| ⛭Nəqliyyat vasitələri |
| --- |
| Quru nəqliyyatı | At  • Ulaq  • Qatır  • Öküz  • Dəvə  • Araba  • Fayton  • Avtomobil  • Şərəban  • Qazalaq  • Prilotkav Dilican  • Kareta  • Kəcavə |  |
| Su nəqliyyatı | Sal  • Bərə  • Qayıq  • Kələk  • Kolaz  • Pələ  • Şxun  • Barja  • Sandal  • Kirjim  • Gəmi |
| Hava nəqliyyatı | Təyyarə  • Helikopter  • Hava şarı |
| Dəmir yolu nəqliyyatı | Konka  • Tramvay  • Qatar  • Lokomotiv |
| Sadə yük nəqliyyatları | Əl sürütməsi  • Sürütmə  • Torba  • Şələ  • Bağlama  • Xurcun  • Heybə  • Səbət  • Xərək |
**Gərəkməzli Dinarə İsa qızı** (14 aprel 1948, Sərvan) — şair, tərcüməçi, ssenarist, kino redaktoru, 1988-ci ildən Azərbaycan Yazıçılar Birliyinin üzvü.

Həyatı
------

Dinarə Gərəkməzli 1948-ci il aprelin 14-də Gürcüstanın Marneuli şəhərində qulluqçu ailəsində anadan olmuşdur. 1963-cü ildə ailəliklə Bakıya köçmüşlər. Burada 150 saylı şəhər orta məktəbini bitirmişdir (1966). Aparatçı, tabelçi və "Azərkitab"ın kitab bazasında fəhlə işləmişdir (1966–1969).

Moskvada M. Qorki adına Ədəbiyyat İnstitutunun poeziya fakültəsində təhsil almışdır (1969–1974). "Molodyoj Azerbaydjana" qəzeti redaksiyasında müxbir işləmişdir (1974–1977). Hazırda "Azərbaycanfilm" studiyasında redaktor kimi çalışır (1977-ci ildən). Rus dilində yazıb-yaradır. Bədii yaradıcılığa 1967-ci ildən başlamışdır. Həmin vaxtdan şeirlərini, tərcümə və oçerklərini dövri mətbuatda, almanaxlarda çap etdirir.

Əsərləri
--------

1. Здравствуй. Баку: Гянджлик, 1978, 29 стр.
2. Когда проснулись птицы. Баку: Язычы, 1987, 69 стр.
3. Вкус инджира. Баку:

Filmoqrafiya
------------

1. Cansıxıcı əhvalat (film, 1988)
2. İmtahan (film, 1987)
3. Qətldən yeddi gün sonra (film, 1991)
4. Özgə vaxt (film, 1996)
5. Söhbətül-əsmar (film, 1994)
6. Süd dişinin ağrısı (film, 1987)
7. Təxribat (film, 1989)
8. Şahid qız (film, 1990)
9. Ümid (film, 1995)
10. Unudulmuş qəhrəman (film, 2005)
***Balıq günü*** qısametrajlı bədii filmi rejissor Cəmil Quliyev tərəfindən 1983-cü ildə ekranlaşdırılmışdır. "Azərbaycanfilm" kinostudiyasında istehsal edilmişdir. Kinokomediyada balıq həvəskarı Əbdüləlinin (Arif Qasımov) başına gələn məzəli əhvalatdan bəhs edilir. Əsas rolları Arif Qasımov (aktyor) və Gülşən Qurbanova ifa edirlər.

Məzmun
------

Kinokomediyada balıq həvəskarı Əbdüləlinin (Arif Qasımov) başına gələn məzəli əhvalatdan bəhs edilir.

Film haqqında
-------------

Film yazıçı Anton Çexovun "Çapaq balığı" hekayəsinin motivləri əsasında çəkilmişdir.

Filmin üzərində işləyənlər
--------------------------

Ssenari müəllifi: Cəmil Quliyev  

Rejissor: Cəmil Quliyev  

Operator: Nəriman Şıxəliyev

Rollarda
--------

Arif Qasımov (aktyor) — Əbdüləli  

Gülşən Qurbanova — Əbdüləlinin arvadı

İstinadlar
----------

1. 1 2  Aydın Kazımzadə. Azərbaycan kinosu — 1 (filmlərin izahlı kataloqu (1898-2002)). Bakı: 2003, səh. 121

Həmçinin bax
------------

Azərbaycan filmlərinin siyahısı  

1983-cü ilin Azərbaycan filmləri  

1980-ci illər Azərbaycan filmlərinin siyahısı
**Baykerlər** (hind: **धूम**) — rejissor Sanjay Qadhvinin 2004-cü ildə çəkdiyi hind filmidir. Baykerlər trilogiyasının ilk filmidir. Sonrakı illərdə iki davam filmi buraxılmışdır — bu filmlər müvafiq olaraq 2006 və 2013-cü illərdə buraxılmış olan "Baykerlər 2" və "Baykerlər 3" filmləridirlər. Françayzinqin dördüncü hissəsinin çəkilməsi də planlaşdırılır.

Süjet xətti
-----------

Mumbay polisi hər dəfə quldurluq etdikdən sonra güclü motosikletləri sayəsində qaçaraq gizlənən bir dəstəni tutmaq işi ilə məşğul olur. Bu zaman bacarıqlı və vicdansız motosiklet satıcısı Əlidən qısa bir müddət ərzində şübhələnirlər. Lakin Komissar köməkçisi Jai Dixit onu dindirərkən, başqa bir soyğunçuluq hadisəsi daha baş verir. Jai polislərə motosiklet sürməyin sirlərini öyrədəcəyi halda, Əlinin səhvlərinə və etdiyi hərəkətlərə göz yumacağına söz verir. Daha sonra təqib zamanı gözəl Şinanı görən Əli özünü itirir və təqib müvəffəqiyyətsizliklə başa çatır. Bundan qəzəblənən Jai Əlini yanından qovur. Bundan sonra Əli quldur dəstəsinin başçısının əlinə keçir.

İstinadlar
----------

1. 1 2  .
2. 1 2  .
3. ↑  .
**Bazar küçəsi sübh çağı** — qısametrajlı sənədli film. Rejissor Aleksandr Mişon tərəfindən 1898-ci ildə çəkilmişdir. Elmi kinonun mənzərə filmi janrında çəkilmiş kinosüjet Bakıdakı Bazar küçəsində (indiki Hüsü Hacıyev) səhər erkən dükanların açılmasını, buraya araba, ulaq və dəvə ilə ərzaq, sənaye mallarının daşınmasını, alış-verişin başlanmasını, küçə boyu həyatın qaynamasını əks etdirir.

Məzmun
------

Elmi kinonun mənzərə filmi janrında çəkilmiş kinosüjet Bakıdakı Bazar küçəsində (indiki Hüsü Hacıyev) səhər erkən dükanların açılmasını, buraya araba, ulaq və dəvə ilə ərzaq, sənaye mallarının daşınmasını, alış-verişin başlanmasını, küçə boyu həyatın qaynamasını əks etdirir.

Filmin üzərində işləyən
-----------------------

**Rejissor:** Aleksandr Mişon
**Operator:** Aleksandr Mişon

İstinadlar
----------

1. ↑  Aydın Kazımzadə. Azərbaycan kinosu — 2 (filmlərin izahlı kataloqu (1898-2002)). Bakı: 2003, səh.5.

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 11.
* Aydın Kazımzadə. "Bu belə olub". [Azərbaycan kinosu — 110] //"Cinema News" jurnalı.- 2008.- iyun.- səh. 10-11.
**Dil Se** (hind. दिल स, Dil Se) — filmin rejissoru Mani Ratnamdır. Filmdə baş rollarda Şahrux Xan ,Manişa Koirala və Priti Zintadır. Mani Ratnam həm də filmin ssenaristləri sırasındadır. Priti Zintanın ilk filmi olan bu film həmçinin bu aktrisaya ilk Filmfare Award mükafatını qazandırır və ilin ən yaxşı aktrisası seçilir. **Dil Se** həmçinin Şahrux Xannın qonaq oyunçu olan Malaika Arora ilə qatar üzərindəki möhtəşəm rəqsi və Chaiyya Chaiyya müsiqisi ilə məşhurdur.
**Dil Se** filmi Hindistannın Himacal, Kəşmir, Assam, Kerala, Dehli bölgələrində və Butanda 55 günə çəkilib. Film Hindistanın Parallel Cinema nümunəsi hesab olunur. Film kinematoqrafiya, xoreoqrafiya, musiqi və bir çox keyfiyyətlərinə görə mükafatlara layiq görülür. Filmin gəliri o qədərdə yüksək olmasada ölkəxarici qazanc $975,000 və £537,930 olub.

Rollarda
--------

Şahrux Xan — Amarkant "Amar" Varma
Manişa Koirala — Meqhna
Priti Zinta — Priti Nair
Malaika Arora — Chaiyya Chaiyya musiqisi üçün dəvət olunan oyunçu
Raqhuvir Yadav — Şukla
Zöhrə Səhqal — Nənə
Arundathi Naq
Aditya Şrivastava
Mita Vasisht — Mita
Krişnakant
Ken Filip
Sanjay Mişra

Mükafatlar
----------

**1999 Berlin Beynəlxalq Film Festivalı (Almaniya)**

Netpac Award — Mani Ratnam
**1999 National Film Awards (Hindistan)**

Gümüş Lotus mükafatı — Santoş Sivan
Gümüş Lotus mükafatı — H. Sridhar
**1999 Filmfare Awards (Hindistan)**

Priti Zinta — Ən yaxşı qadın nominasiyasında
A. R. Rahman — Ən yaxşı musiqi rejissoru

Musiqi
------

Filmin musiqilərini A. R. Rahman bəstələyib. Musiqilərin sözləri isə Gulzara məxsusdur.

1. "Dil Se Re" (6:54) – A. R. Rahman, Anuradha, Anupama
2. "Jiya Jale" (4:12) – Lata Mangeshkar, M. G. Sreekumar
3. "Chaiyya Chaiyya" (6:52) – Sukhwinder Singh, Sapna Awasti
4. "E Ajnabi" (5:32) – Udit Narayan, Mahalakshmi
5. "Satrangi Re" (7:12) – Sonu Niqam

İstinadlar
----------



1. ↑  .
2. 1 2  .
3. ↑  .
4. ↑  Freebase Data Dumps. Google.

|  |  |
| --- | --- |
|  Bu şablona bax   Tematik saytlar | AllMovie · AlloCiné · Česko-Slovenská filmová databáze · FilmAffinity · IMDb · MusicBrainz · MusicBrainz · Rotten Tomatoes |
| Lüğətlər və ensiklopediyalar | Britannica (onlayn) |
**Triandafelidze Konstantin Xristoforoviç**;(14 noyabr 1927, Azərbaycan SSR – 3 aprel 2016) — Azərbaycanın tanınmış butaforçu rəssamı. 1991-ci ildə Azərbaycan Respublikasının Əməkdar Mədəniyyət İşçisi.

Həyatı
------

K.Triandafelidze 1927-ci ildə Bakıda doğulub. Uşaqlıqdan incəsənətə maraq göstərib, rəsm çəkməyə meyilliyi onu rəsm dərnəyinə yazılmağa sövq edib. 1941-ci ildə "Nizami" kinoteatrında rəssam şagirdi kimi işə qəbul olunmuş, 1942-ci ildə "Vano Sturua" zavoduna istehsalat ustasının köməkçisi vəzifəsinə göndərilib. Əmək fəaliyyəti ilə yanaşı, rəssamlıq məktəbində də təhsilini davam etdirən K.Triandafelidze 1951-ci ildə məktəbi bitirib. Rus Dram Teatrında rəssam kimi fəaliyyət göstərən müəllimləri gənc Konstantinin istedadını nəzərə alıb onu teatrda butafor sənətinə gətirirlər. 1951-ci ildə Azərbaycan Dövlət Akademik Milli Dram Teatrının direktoru Adil İsgəndərov onun əl işlərini bəyənərək teatra dəvət edib. O, 1951-1974-cü illərdə Azərbaycan Dövlət Akademik Milli Dram Teatrında butafor sexinin rəisi vəzifəsində çalışıb.

1982-ci ildə Xalq təsərrüfatı Nailiyyətləri Sərgisində təbiət qoynunda guşənin tərtibinə görə Azərbaycan SSR Mədəniyyət Nazirliyinin təşəkkürnaməsi ilə təltif edilib. 1991-ci ildə yaradıcılıq uğurlarına və səmərəli fəaliyyətninə görə 22 may 1991-ci il də "Əməkdar Mədəniyyət İşçisi" fəxri adına layiq görülüb.

Teatra qəbul olunduğu gündən mürəkkəb dekorasiya və butaforların hazırlanmasında xüsusi səy göstərən sənətkar hər zaman səmərəli təklifləri ilə tamaşaların bədii tərtibatının uğurlu alınmasına çalışaraq istedad və təfəkkürü sayəsidə özünü peşəkar sənətkar kimi təsdiq edib.

Teatrdakı fəaliyyəti ilə yanaşı, şəxsi emalatxanasında yaradıcılıqla məşğul olan sənətkarın rəsm əsərləri və hazırladığı maketlər nəinki respublikamızda, həmçinin şəhərimizin qonaqlarının da diqqətini cəlb edərək, yaratdığı sənət nümunələri Amerika, Almaniya, Kambocadan gələnlərin böyük marağına səbəb olub.

1974-cü ildən vəfat edənə qədər Azərbaycan Dövlət Gənc Tamaşaçılar Teatrında butaforçu rəssam vəzifəsində çalışaraq həmin sexə rəhbərlik edib.

2016-cı il 3 aprel uzun sürən xəstəlikdən sonra 89 yaşında vəfat edib.
Məzmun
------

Film Azərbaycanda və dünyanın müxtəlif bölgələrinin qaynar nöqtələrində, xüsusilə müharibə zonalarında çəkilişlər aparan şücaətli reportyorlardan bəhs edir.

Film haqqında
-------------

Film Çingiz Mustafayevə həsr olunmuşdur.

Filmdə Çingiz Mustafayevin, ANS, BBC, WTN, CNN telekompaniyalarının videoarxivlərindən və Gürcüstan Milli Televiziyasının "Dragon's Sindrome" filmindən istifadə olunmuşdur.

Filmin çəkilişlərinə Azərbaycan Dövlət Televiziyası köməklik göstərmişdir.

Filmin heyəti
-------------

### Film üzərində işləyənlər

**Müəllif:** Seyfulla Mustafayev
**Müsahibələri aparanlar:** Vahid Mustafayev (Vahid Naxış kimi), Mir Şahin, Şakir Eminbəyli
**Operatorlar:** Vahid Mustafayev (Vahid Naxış kimi), Şakir Eminbəyli
**Montaj:** Asif Bağırov, Ayaz Əliyev, Azər Muxtarov
**Arxiv:** Azər Qarayev
**Musiqi:** Dire Straits
**Mətni oxuyan:** Şəmistan Əlizamanlı
**Tərcüməçi:** Nərgiz Mustafayeva
### Filmdə iştirak edənlər

Etibar Cəfərov (İTA Novosti) (Rusiya)
Rori Pek (Frontline News) (İngiltərə)
Tağı Cəfərov (ABC News) (ABŞ)
Fikrət Qafarov (215 KL) (AzTV) (Azərbaycan)
Vadim Allahverdiyev (Reuters TV) (İngiltərə)
Vahid Mustafayev (Vahid Naxış kimi; ANS) (Azərbaycan)
### Arxiv kadrlarda iştirak edənlər

Çingiz Mustafayev

Çəkilişə kömək edən
-------------------

Bryus Klark

İstinadlar
----------

Xarici keçidlər
---------------

* Filmi izlə
* Filmi izlə

Həmçinin bax
------------

* Bəd xəbər gətirən qəribə insanlar-2
**Sadatoşi Yasuqi** (八杉貞利, *Yasuqi Sadatoşi*?, 16 sentyabr 1876, Tokio – 26 fevral 1966) – Yaponiya müəllimi və dilçisi. Rus dili üzrə mütəxəssis olmuşdur.

Həyatı
------

Sadatoşi Yasuqi 1876-cı ildə Tokioda doğulmuşdur. 1900-cü ildə Tokio Universitetinin filologiya fakültəsindən məzun olmuşdur. O, rus ədəbiyyatının tərcüməçisi olan Futabatey Şimeyin azsaylı tələbələrindən biri olmuşdur. Futabateyin Tokio Xarici Dillər Məktəbindəki axşam dərslərinə qatılaraq ondan təsirlənmişdir. 1903-cü ildə Sankt-Peterburqa gedərək bir illiyinə Boduen de Kurtenenin tələbəsi olmuşdur. Yaponiyaya qayıtdıqdan sonra Tokio Xarici Dillər Məktəbinin professoru olmuş və 1935-ci ilə qədər bu postda qalmışdır. Təqaüdə çıxdıqdan sonra emerit professor olmuşdur. Mütəmadi olaraq Rusiyaya səyahət edərək Moskva, Leninqrad, Sibir və Mancuriya kimi yerlərdə olmuşdur.

Sahəsinin qabaqcıllarından hesab olunan Yasuqi pedaqoji fəaliyyətə diqqət ayırmışdır. O, müasir rus dili haqqında dərsliklər, qiraət kitabları, qrammatika kitabları, söhbət kitabları yazmış, Tokio Universitetində 2 illik rus dili kursları vermiş, 1935-ci ildə rusca-yaponca lüğət nəşr etdirmiş, rus dilinin qrammatikasını araşdırmışdır. 1953-cü ildə rus dilinin qrammatikası haqqında yazdığı kitab həmin dövrdə bu mövzuda yazılmış ən ətraflı əsər hesab olunmuşdur. Lakin o, Yaponiyada rus dilini müstəqil tədqiq edən dilçilər qrupu yarada bilməmişdir. Bunun səbəbi həmin dövrdə Yaponiya hökumətinin rus dilinə olan mənfi münasibəti idi.

İstinadlar
----------

1. ↑  The Japan Biographical Encyclopedia & Who's Who. səh. 1907
2. 1 2 3  Kimura. səh. 350
3. ↑  The Japan Biographical Encyclopedia & Who's Who. səh. 1908
4. ↑  Kimura. səh. 351

Ədəbiyyat
---------

* *Kimura, Şoiçi.* "The Study of Russian in Japan". WORD (ingiliscə). 4 (9). 1953: 349–353. doi:10.1080/00437956.1953.11659479. İstifadə tarixi: 25 avqust 2023.
* The Japan Biographical Encyclopedia & Who's Who (ingiliscə) (II). Tokio: Rengo Press. 1961. səh. 1907–1908. İstifadə tarixi: 25 avqust 2023.

Xarici keçidlər
---------------

* Sadatoşi Yasuqinin bioqrafiyası

|  |  |  |  |
| --- | --- | --- | --- |
|  Bu şablona bax  | 

| Normativ yoxlama |
| --- |
| CiNii: DA02191748 · ISNI: 0000 0000 8254 3420 · LCCN: nr98016285 · NDL: 00095545 · SUDOC: 228200385 · VIAF: 66381449 · WorldCat VIAF: 66381449 |

 |
**Prilipko süsəni** (lat. *Iris prilipkoana* Kem. –Nath.). Süsənkimilər - (*İridaceae* Juss.)  fəsiləsinə aid bitki növü.

IUCN Qırmızı Siyahısına görə növün kateqoriyası və statusu "*Nəsli kəsilməyə həssas olanlar*" kateqoriyasına aiddir –VU D2. Azərbaycanın **nadir**, Qafqazın *endemik* növüdür.

Qısa morfoloji təsviri
----------------------

Çoxillik ot bitkisidir. Kökümsovu yoğun, üfüqi, gövdəsi 35—60 sm-dir. Yarpaqlar hamar, xətvari, 10—15 mm enində, sivri, adətən uzun, bəzən gövdəyə bərabərdir. Təpə yarpaqları yumurtavari-neştərşəkilli, təpə hissəsi və kənarları pərdəlidir. Çiçək qrupu 2-3 iri, mavi, bənövşəyi çiçəklərdən ibarətdir. Çiçəkyanlığının xarici tərəfi 5-7 sm uzunluğunda, enli, oval, daxili tərəf xarici tərəfdən qısa uzunsov-yumurtavari, təpə hissəsi dairəvi və ya xarici tərəf oyuqludur. Sütuncuğun tərəfi çiçəkyanlığının xarici tərəfinin dırnaqcığına bərabərdir, uzunsov, yumurtavari dişcikli, kürəklidir. Tozcuq parlaq-bənövşəyi, yumurtalıq silindirvari, 6 qabırğalıdır.

Bioloji, ekoloji və fitosenoloji xüsusiyyətləri
-----------------------------------------------

Çiçəkləmə iyul ayına təsadüf edir. Kökümsov və toxum vasitəsilə çoxalır. Orta dağ qurşağında dağ yamaclarında və meşə talalarında yayılmışdır. *Mezokserofitdir*.

Yayılması
---------

Naxçıvanın dağlıq ərazisi.    

### Sayı və tendensiyası

Populyasiyalarda azalma tendensiyası müşahidə olunur. 

### Məhdudlaşdırıcı amillər

Otarılma, tapdalanma və əhali tərəfindən yığılması nəticəsində yaşama ərazisi məhdudlaşır. 

### Mühafizə tədbirləri

Mühafizəsi üçün tədbirlər görülməmişdir. Yeni yayılma ərazilərinin axtarılması, yasaqlıqların yaradılması vacibdir.

Sinonimlər
----------

*Iris demetrii* Achv. & Mirzoeva

*Iris spuria* ssp. *demetrii* (Achv. & Mirzoeva) Mathew

İstinadlar
----------

1. ↑   Azərbaycan Respublikasının Qırmızı Kitabı. Nadir və nəsli kəsilməkdə olan bitki və göbələk növləri. II nəşr. Bakı-2013.
2. 1 2  "Arxivlənmiş surət". 2017-05-12 tarixində orijinalından arxivləşdirilib. İstifadə tarixi: 2017-05-12.
3. 1 2 3  Флора Азербайджана, 1952
4. 1 2  Hacıyev V.C. İbrahimov Ə.Ş. 1981
5. 1 2  Salayeva Z.K. 2006
6. 1 2  Azərbaycan SSR-in Qırmızı kitabı, 1989
7. ↑  Конспект Флоры Кавказа, 2006
8. ↑  Ибадлы О.В. 2005;
9. 1 2 3  Qaraxani P.X. 2013
Filippinin Manila şəhərində tipik bir cipni.
**Taksibus** (*ing.* taxibus) — taksi ilə avtobus arasında düşən nəqliyyat növü. İcarəyə götürülən bu nəqliyyat vasitələri adətən avtobuslardan kiçikdir və sərnişinləri cədvəli olmayan sabit və ya yarıstasionar marşrutla aparır, lakin bütün oturacaqlar dolduqdan sonra yola düşür. Onlar sərnişinlərini götürmək və ya endirmək üçün istənilən yerdə dayana bilərlər. Buna adətən inkişaf etməkdə olan ölkələrdə rast gəlinir. Taksibus kimi istifadə edilən nəqliyyat vasitələri dörd yerlik avtomobillərdən mikroavtobuslara qədər dəyişir. Onlar tez-tez sahibi tərəfindən idarə olunur.

İstinadlar
----------

1. ↑  Urban transportation systems: choices for communities (p. 254). Arxivləşdirilib 2023-02-09 at the Wayback Machine Sigurd Grava. McGraw-Hill Professional, 2003. 840 pp. 0071384170, 9780071384179.
2. ↑  *Cervero, Robert.* "Fostering Commercial Transit: Alternatives in Greater Los Angeles". Reason. No. 146. September 1992. 2006-12-30 tarixində arxivləşdirilib.

Xarici keçidlər
---------------

* 

* Vikianbar Vikianbarda **Taksibus** ilə əlaqəli mediafayllar var.
**Vyetnam Müvəqqəti Mərkəzi Hökuməti** (*fr.* Gouvernement central provisoire du Viêt‑Nam. vyet. Chính phủ Trung ương lâm thời Việt Nam) — 1948–1949-cu illərdə Vyetnam ərazisi üzərində hakimiyyət iddiasında olan Fransayameylli hökumət. İkinci Dünya müharibəsindən əvvəl Vyetnam Hind-Çin İttifaqının müstəmləkə bölməsinin bir hissəsi idi.

Tarixi
------

İkinci Dünya müharibəsindən sonra, 2 sentyabr 1945-ci ildə bütün Vyetnam ərazisində kommunistlər tərəfindən Vyetnam Demokratik Respublikası (VDR) elan edilmişdir. 6 mart 1946-cı ildə Fransa Hind-Çin İttifaqının bir hissəsi kimi Vyetnam Demokratik Respublikasının müstəqilliyini tanımış və 2 iyun 1946-cı ildə Fransanın Vyetnamdakı müstəmləkə hakimiyyəti Koxinxina Muxtar Respublikasını elan etmişdir. 6 iyul 1946-cı ildə Fontenbloda Fransa–Vyetnam Sülh Konfransı başlamışdı. Ho Şi Min VDR-nin Fransa ilə birləşməsinə və Koxinxina Muxtar Respublikasının tanınmamasına razı olduğunu bildirmişdi, 1946-cı ilin sonlarında Hind-Çin müharibəsi başlamışdır.

1947–1948-ci illərdə münaqişənin siyasi həllini tapmağa çalışan Fransa milliyətçilərə arxalanmağa qərar vermişdi. Danışıqlar Honkonqda yaşayan keçmiş imperator Baoday ilə başlamış, lakin o, məsələ həll olunana qədər geri qayıtmaqdan imtina etmişdi.

23 aprel 1949-cu ildə Koxinxina Ərazi Məclisi Vyetnamın bir hissəsi olmağa səs vermişdi. Bu qərar 20 mayda Fransa Senatı tərəfindən ratifikasiya edilmiş, 14 iyunda Vyetnam Dövlətinin yaradılması elan edilmişdir.

İstinadlar
----------

1. 1 2 3  Philippe Franchini, *Les Guerres d'Indochine*, vol. I, Pygmalion - Gérard Watelet, Paris, 1988, pp. 399-406
2. ↑  Jacques Dalloz, *La Guerre d'Indochine 1945–1954*, Seuil, Paris, 1987, pp. 123-126
3. ↑  ORGANISATION DES POUVOIRS PUBLICS EN COCHINCHINE, Légifrance, June 5, 1949
**Meksika məxluqu** - 2007-ci ildə Meksikada bir fermerin qarşılaşarkən qorxduğu üçün suda boğduğu, sifəti insana, bədəni kərtənkələyə bənzəyən, Meksika və Kanadada uzun müddət laboratoriya analizlərində DNT-sı aşkarlana bilməyən qəribə məxluq.

İspan alimi Hose Antonio bu məxluqun DNT-sini öyrənə bilib. Onun hüceyrələrində nukleosit tapılıb. Alimə görə, bu, elmə məlum olmayan heyvan deyil, 99,99 faiz başqa planetlərdən gəlmiş bir canlıdır.

İspan alim bu yadplanetlinin göz və qulaq quruluşunu öyrənib. Məlum olub ki, onun insanla müqayisədə müdhiş duyma qabiliyyəti var.

Bu canlı ilə qarşılaşan meksikalı fermer keçirdiyi həyəcanın təsiri ilə onu bir neçə saat suyun altında saxlayıb. Həmin varlıq bir neçə saat suda yaşadıqdan sonra ölüb. Normal halda isə yer üzündə quruda yaşayan heç bir canlı bu qədər suda sağ qala bilmir.

Digər qəribə olay budur ki, bu məxluqu öldürən meksikalı fermer bir müddət sonra qəribə şəraitdə ölüb. Onun öz avtomobilində yanmış bədəni tapılıb. Məlum olub ki, avtomobil metalı əridəcək qədər istiliyin təsirinə məruz qalıb.

Xarici keçidlər
---------------

* www.lent.az Dünyanı şoka salan məxluqun sirri çözüldü!  Arxivləşdirilib 2009-09-28 at the Wayback Machine